Gugulethu Zuma-Ncube

**Gugulethu Zuma-Ncube** (o o tshotsweng ka Phalane a le lesome ngwaga wa 1985) ke modiragatsi le morwadie tautona wa pele Jacob Zuma le mopolotiki wa African National Congress (ANC) Nkosazana Dlamini-Zuma, le ngwetsi ya mopolotiki wa kwa Zimbabwe wa Movement for Democratic Change Alliance Welshman Ncube.

## Botshelo jwa a le mmotlana
Zuma-Ncube o tshotswe ka 1985. Ka 2007, o ne a aloga kwa AFDA ka degree ya tiragatso e e tshelang. Filimi ya fa a aloga ya Sindiswa, e a neng a tshameka mo go yone, e ne e tlhophilwe mo dietseleng tsa Student Academy kwa Hollywood. O kopane le monna wa gagwe Wesley Ncube, fa a ithuta kwa University of Cape Town, ba nyalana ka ngwaga wa 2008 o ya bokhutlong.

## Tsa Tiro
Gugulethu o tlhageletse mo metshamekong e le mmalwa e akaretsa *Interrogation Room*, Isidingo mo SABC3 le *Rythm City* mo e.tv.

### '''''It's For Life'''''
Ka tiriso ya kompone ya Nyenyedzi Productions, e e leng ya gagwe le monnawe Thuthukile Zuma le mogolowe Nokuthula Nomaqhawe, o ne a gatisa ebile a tlhagelela mo *It's For Life*, mo ''Mzansi Magic'', setshwantsho sa metlae ka makgarejwana a a modingwageng tsa masome mabedi a a fitlhelang maipaya fela mo ntlong ya bone. Rraabone o ne a rekisa mothsameko o ka akhaonto ya gagwe ya maranyane a twitter, mme se se ne sa seka sa ithumedisa morafe.

### ''Uzalo''
Zuma-Ncube le Kobedi "Pepsi" Pokane, ba tlhamile kompone ya Stained Glass Productions, e ba gatisitseng Uzalo ka yone mo SABC1. e ne e supiwa malatsi a le matlhano mo bekeng, Mosupologo go tsena Labotlhano, e le ya bobedi ka go lebelelwa mo Aforika Borwa, e sala morago Isibaya mo Mzansi Magic, e e neng maikaelelo e le go phadisanya le yone.

Ka 2015 le 2016, metswedi ya dikgang e ne ya re Zuma-Ncube o bone dithuso tsa madi ka bokukuntshwane jwa go sikaan le motho o nang le thotloetso ka dikonteraka tsa didkadike di le lekgolo, masome a maratrao le bosupa go tswa kwa SABC le didikadike di robabobedi go tswa kwa mmasepala wa eThekwini go ema Uzalo nokeng.

Setlha sa ntlha sa Uzalo, se se supileng ka 2015, se lopile didikadike di le masome a matlhano, e gatisitswe kwa Durban, KwaZulu-Natal, kwa e neng ya bona thuso ya didikadike di robabobedi go tswa kwa mmasepaleng. Democratic Alliance e ne ya supa mmasepala ka monwana go thusa kgatiso eo ka madi, ba supa fa puso e ka se lebelele fela le gore madi ao a ka bo a thusitse dikgwebo tse dipotlana bogolo.

Motshameko o ne wa nna mo dikngangisanong fa moeteledipele wa nako eo wa SABC Hlaudi Motsoeneng a ne a nna le karolo mo go sa ntshafatseng setlha sa bobedi sa motshameko oo, a tsaya tshwetso ya go reka ditlha tse tharo ka didikadike di le lekgolo masome a marataro le bosupa, madi a ka one SABC e ka dirang metshameko e le masome mabedi. Stained Glass Productions ba ne ba supiwa ka monwana ka go tsenelela mo sepolotiking ka theko ya SABC, selo se beng ba neng ba se latola, ba supa fa ba diirle tsotlhe ka molao, le gore ga ba amogela thuso epe ee  faphegileng.

## Polotiki
Ka 2011, o ne a ithaopa kwa Luthuli House, ofisikgolo ya ANC, le monnawe Thuthukile.

## Botshelo jwa gagwe
Gugulethu Zuma-Ncube, morwadia tautona wa pele wa Aforika Borwa Jacob Zuma le mopolotiki o e neng e le mosadi wa gagwe pele Nkosazana Dlamini-Zuma, o nyetswe ke Wesley Ncube, morwa mopolotiki wa kwa Zimbabwe Welshman Ncube. Ba nyalane ka Morule a le masome mabedi ngwaga wa 2008 kwa Pretoria, Aforika Borwa.

## Metswedi